**İlqar Abdulov** (12 mart 1981) — Azərbaycanı təmsil edən yunan-roma güləşçisi.

Karyerası
---------

İlqar Abdulov 1999-2002-ci illərdə yeniyetmələr və gənclər arasında baş tutan Dünya və Avropa Çempionatlarında mübarizə aparsa da heç birində uğura imza ata bilmədi. 2000-ci ildə isə Yaponiyada tələbələr arasında Dünya Çempionatını dördüncü pillədə başa vurdu.

2005-ci ildə Varna şəhərində (Bolqarıstan) Avropa Çempionatınında beşinci pillənin sahibi olan İlqar Abdulov Budapeşt şəhərində (Macarıstan) Dünya Çempionatını 8-ci pillədə başa vurdu.

2006-ci ildə 1. Qızıl Qran-Pri beynəlxalq turnirinin qalibi olan İlqar Abdulov həmin il Dünya Çempionatında uğursuz çıxış elədi və turniri 30-cu pillədə başa vurdu. 2007-ci ildə də İlqar Abdulov Avropa və Dünya Çempionatlarında uğursuz mübarizə apardı.

2008-ci ildə isə İlqar Abdulov bir sıra uğurlara imza ata bildi. Apreldə Finlandiyanın Tampere şəhərində Avropa Çempionatını onuncu pillədə başa vuran İlqar Abdulov mayda İtaliyanın Roma şəhərində Dünya Olimpiya Təsnifat Turnirini gümüş medalla başa vurdu və olimpiya lisenziyasına sahib oldu. Olimpiadadan əvvəl isə o, iyunda Qızıl Qran-Pri beynəlxalq turnirinin qalibi oldu.

Avqustda İlqar Abdulov Azərbaycanı olimpiada da təmsil elədi. İlqar Abdulov olimpiadanın 1/16 final mərhələsində Türkiyə nümayəndəsi Şərəf Tüfəng ilə üz-üzə gəldi. Gərgin idman mübarizəsi şəraitində baş tutan görüşdə İlqar Abdulov birinci hissədə rəqibinə 2:1 hesabı ilə qalib gəldi. Növbəti hissə 1:1 hesabı ilə başa çatsa da, qaydalara əsasən son xalı ilə İlqar Abdulov qazandığına görə görüşün qalibi oldu və olimpiadanın 1/8 final mərhələsinə adladı. Bu mərhələdə onun rəqibi 2000-ci il Sidney Olimpiadasının qalibi Rusiya nümayəndəsi Varteres Samurqaşev oldu. Həmin görüşün birinci hissəsində İlqar Abdulov rəqibinə təmiz məğlub oldu. Rəqibi final görüşünə vəsiqə qazanmadığına görə İlqar Abdulov təsəlliverici qrupda da mübarizə aparmadı və olimpiadanı 12-ci pillədə başa vurdu. 2008-ci ildə idmanla vidalaşdı.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| 1 | 1999 | Yeniyetmələrin Dünya Çempionatı | Danimarka Danimarka | 6. |
| 2 | 2000 | Tələbələrin Dünya Çempionatı | Slovakiya Slovakiya | 4. |
| 3 | 2001 | Gənclərin Dünya Çempionatı | Özbəkistan Özbəkistan | 6. |
| 4 | 2002 | Gənclərin Avropa Çempionatı | Yuqoslaviya Yuqoslaviya | 24. |
| 5 | 2003 | Gənclərin Dünya Çempionatı | Türkiyə Türkiyə | 6. |
| 6 | 2005 | Avropa Çempionatı | Bolqarıstan Bolqarıstan | 5. |
| 7 | Dünya Çempionatı | Macarıstan Macarıstan | 8. |
| 8 | 2006 | Qızıl Qran-Pri | Azərbaycan Azərbaycan | **1.** |
| 9 | Dünya Çempionatı | Çin Çin | 30. |
| 10 | 2007 | Avropa Çempionatı | Bolqarıstan Bolqarıstan | 12. |
| 11 | Dünya Çempionatı | Azərbaycan Azərbaycan | 17. |
| 12 | 2008 | Avropa Çempionatı | Finlandiya Finlandiya | 10. |
| 13 | Dünya Olimpiya Təsnifat Turniri | İtaliya İtaliya | **2.** |
| 14 | Qızıl Qran-Pri | Azərbaycan Azərbaycan | **1.** |
| 15 | Olimpiya Oyunları | Çin Çin | 12. |

İstinadlar
----------

1. ↑  *Olympedia.org.* "İlqar ABDULOV". www.olympedia.org (ingilis). 2022-08-30. 2022-06-10 tarixində arxivləşdirilib. İstifadə tarixi: 30.08.2022.
2. 1 2 3 4 5 6 7 8 9 10  *International Wrestling Database.* "**ILGAR ABDULOV**". www.iat.uni-leipzig.de (ingilis). 2022-08-04. İstifadə tarixi: 02.08.2022.
3. 1 2 3 4 5 6  *Olympedia.org.* "2008 Summer Olympics / Wrestling / Middleweight (74 Kilograms) / Greco-Roman / Men". www.olympedia.org (ingilis). 2022-08-30. 2022-05-15 tarixində arxivləşdirilib. İstifadə tarixi: 30.08.2022.

|  |  |
| --- | --- |
|  Bu şablona bax   Tematik saytlar | Olympedia · Объединённый мир борьбы |